
Text rozhodnutia
Súd: Krajský súd Bratislava Spisová značka: 4K/55/2003 Identifikačné číslo súdneho spisu: 1003898987 Dátum vydania rozhodnutia: 19. 05. 2014 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2014:1003898987.3 Uznesenie Krajský súd v Bratislave v konkurznej veci úpadcu: Roľnícke družstvo Dobrá Voda, 919 54 Dobrá Voda, IČO: 31 432 948, s ustanoveným správcom konkurznej podstaty JUDr. Jozefom Bolješikom, advokátom, Radlinského 50, 921 01 Piešťany, o návrhu na zrušenie konkurzu, takto r o z h o d o l : Súd z r u š u j e konkurz vyhlásený na majetok úpadcu: Roľnícke družstvo Dobrá Voda, 919 54 Dobrá Voda, IČO: 31 432 948, po splnení rozvrhového uznesenia. Súd z b a v u j e JUDr. Jozefa Bolješika, advokáta, funkcie správcu konkurznej podstaty. o d ô v o d n e n i e : Uznesením tunajšieho súdu pod č. k. 4K 55/2003-41 zo dňa 01.03.2004 bol vyhlásený konkurz na majetok úpadcu, do funkcie správcu konkurznej podstaty súd zároveň menoval JUDr. Lýdiu Klimentovú, advokátku, Pekná cesta 15, 831 52 Bratislava. Na základe rozhodnutia schôdze veriteľov, bol uznesením pod č. k. 4K 55/2003-226 zo dňa 18.10.2004 do funkcie správcu konkurznej podstaty ustanovený JUDr. Jozef Bolješik, advokát, sídlom advokátskej kancelárie Radlinského 50, 921 01 Piešťany. JUDr. Lýdii Klimentovej, advokátke, týmto dňom funkcia správcu zanikla. Uznesením pod č. k. 4K 55/2003-676 zo dňa 03.09.2012 bolo vydané rozvrhové uznesenie, ktorým súd na návrh správcu konkurznej podstaty rozhodol o rozdelení finančných prostriedkov získaných speňažením konkurznej podstaty. Dňa 24.04.2014 správca konkurznej podstaty predložil súdu návrh na zrušenie konkurzu a zbavenie funkcie správcu, ktorý doplnil podaním zo dňa 06.05.2014, doručeným súdu dňa 12.05.2014, z dôvodu splnenia záväzkov vyplývajúcich z rozvrhového uznesenia č. k. 4K 55/2003-676, ktoré nadobudlo právoplatnosť dňa 09.10.2012 a svoje podanie doložil bankovými dokladmi. Súdny poplatok za konkurzné konanie vo výške 1.991,50 Eur bol uhradený na účet súdu dňa 12.11.2012. V zmysle § 44 ods. 1 písm. b) zák. č. 328/91 Zb. o konkurze a vyrovnaní v platnom znení, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia, súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd zrušil konkurz a správcu konkurznej podstaty zbavil funkcie. Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu. Správca konkurznej podstaty oznámi súdu, či ukončil účtovnú uzávierku úpadcu. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV) v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV).

